Panevėžio mokslo ir technologijų parkas

Panevėžio mokslo ir technologijų parkas (toliau PMTP) – viešoji įstaiga, įsikūrusi Panevėžyje, J. Žemgulio g. 46. PMTP įsteigtas remti žinioms imlaus verslo kūrimąsi ir plėtrą, kurti žinių pagrindu plėtojamą ekonomiką. Įstaiga gali atlikti technologinio verslo inkubatoriaus funkcijas – įmonėms palankiomis sąlygomis nuomoti patalpas ir teikti verslo valdymo, kitas (informacines, konsultavimo, kvalifikacijos kėlimo, buhalterinės apskaitos ir panašias) paslaugas. Parkui patikėta plėtoti aukštąsias technologijas ne tik Aukštaitijos sostinėje bet ir visame regione.

 Veiklos pradžia 

PMTP įkurtas 2006 m. balandžio 6 d.Audrius Rudys (2008 m. spalio 11 d.) „Panevėžyje atidarytas Mokslo ir technologijų parkas“. technologijos.lt Projekto dalininkai: Panevėžio miesto savivaldybė ir KTU Panevėžio institutas. Buvo rekonstruoti du pastato, esančio J. Žemgulio g. 46, korpusai, pastatytas jungiamasis korpusas. Pastate buvo įrengtos biuro patalpos, konferencijų salės, pasitarimų kambariai. Bendras PMTP patalpų plotas sudarė 2750 m². 1120 kv.m ploto korpuse įrengtos biurų bei verslo inkubatoriaus patalpos. Antrasis 1130 m² ploto korpusas pritaikytas technologinių įmonių veiklai. Abu korpusus jungė 500 m² patalpos konferencijoms, pasitarimams, mokymams organizuoti. Visame PMTP įrengtas kompiuterinis ir telefono tinklas. Numatyta, kad PMTP lengvatinėmis sąlygomis patalpas gali nuomotis apie 20 įmonių, buvo numatoma sukurti apie 60 darbo vietų.

 Kritika 

Panevėžio miesto savivaldybės vertinimu, savo funkcijų PMTP per pirmuosius devynerius darbo metus tinkamai neatliko.Lina Dranseikaitė (2017 m. spalio 11 d.) „Prie Panevėžio mokslo ir technologijų parko vairo stojo naujas vadovas“. sekunde.lt Įkurtas kaip inkubatorius inovatyvioms įmonėms, PMTP tapo tiesiog patalpų nuomos administratoriumi, iškreipusiu nuomos rinką – komercinės patalpos buvo nuomojamos mažesne nei rinkos kaina. Tų funkcijų, kurių buvo tikimasi, PMTP neatliko visai. Inga Kontrimavičiūtė (2017 m. balandžio 12 d.) „Mokslo lopšys nusirito iki nuomos agentūros“. sekunde.lt Iš visų įmonės gaunamų pajamų daugiau nei 83 proc. sudarė gautos iš ilgalaikės nuomos. Pagal ilgalaikes sutartis čia patalpas buvo išsinuomoję 46 nuomininkai, iš jų 12 įsikūrę aštuonerius metus, o ilgiau nei trejus metus po MTP stogu gyveno 36 įmonės.

2017 m. pakeistas įstaigos vadovas – naujuoju direktoriumi paskirtas Dovydas Karosas, vienas jauniausių Panevėžio miesto savivaldybės įmonių vadovų.

 Šaltiniai 

 Nuorodos 

 Oficiali svetainė
 Panevėžio mokslo ir technologijų parkas: siekiame suburti aukštą technologinę ir pridėtinę vertę kuriančius verslus

Kategorija:Panevėžio įmonės
Kategorija:Lietuvos mokslo ir technologijų parkai